КъуийцIыкIур балигъхэми ятокIуэ
Урысей Федерацэм и щIалэгъуалэ гуп къыхэхам хэт КъуийцIыкIу Ахьмэд япэ увыпIэр щиубыдащ Швецием щекIуэкIа алыдж-урым бэнэкIэмкIэ дунейпсо зэхьэзэхуэм.
Килограмм 71-рэ зи хьэлъагъхэм я гупым щыбэна ди лъэпкъэгъум фIы дыдэу балигъхэм я зэхьэзэхуэм зыкъыщигъэлъэгъуащ. Финалым Ахьмэд бали 8 къыфIихьащ хьэгъэрейхэм я бэнакIуэ Бесник Шала икIи дыщэ медалыр зыIэригъэхьащ.
Дунейпсо зэхьэзэхуэ нэужьым ди къэралым и бэнакIуэ щIалэщIэхэм гъусэ зыхуащIыжащ олимп лъэхъэнэм и пэ къихуэу Iуащхьэмахуэ лъапэ зыгъэсэныгъэхэр щезыгъэкIуэкI командэ нэхъыщхьэм.
МЭЗКУУ Къанщобий.
